《夷陵道士》
宋代·赵元鱼

山麓林梢烟翠横，寒天日色半阴晴。
道边废宅空椽瓦，岩下居人困甲兵。
破胆每惊腰剑客，伤弓时怯羽书声。
痴儿弱土浑多病，留寄乡村念尔情。

作者简介：赵元鱼（一一八二～？），字文纪，缙云（今属浙江）人。宁宗嘉泰二年（一二○二）进士。累迁侍御史。开禧初因劾韩侂胄擅开兵端，罢。三年（一二○七）侂胄诛，起为谏议大夫。嘉定十七年（一二二四）史弥远矫诏废立，遂致政归乡。《缙云赵氏总祠志》卷一有传。今录诗二首。